[{"text_idx": "#000002", "text": "Enamik CERNi residentuuri kunstnikest on jo\u0303udnud kaugemale katseseadmete ekraanidest ja valemitest ning pu\u0308u\u0308dnud teadlaste abiga avada ka su\u0308gavama tagamaa."}, {"text_idx": "#000004", "text": "Selle artikli pealkiri on osalt vo\u0303rukeelne ja osalt ebata\u0308pne. Vo\u0303ru keel vajab ehk to\u0303lkimist: tsibiputin on subatomaarne osake ehk aatomituumast va\u0308iksem osake. To\u0303lkimisega on tegemist ka ra\u0308ndna\u0308itusel \u201eMurtud su\u0308mmeetria\u201c: kunstnikud on to\u0303lkinud osakestefu\u0308u\u0308sika kontseptsioone, meetodeid ja avastusi u\u0308ldarusaadavamasse (?) kunstikeelde. Na\u0308itusel osaleb u\u0308ksteist kunstnikku ning enamik to\u0308id on valminud Euroopa tuumauuringute keskuses ehk CERNis (Conseil Europe\u0301en pour la Recherche Nucle\u0301aire) residentuuride ka\u0308igus."}, {"text_idx": "#000006", "text": "CERNi tegevus ei piirdu aga kaugeltki vaid osakestefu\u0308u\u0308sika alusuuringutega. Keskuse eesma\u0308rkide hulgas on ka tehnosiire rakendusvaldkondadesse, nagu na\u0308iteks meditsiin, infotehnoloogia (WWW on CERNist su\u0308ndinud) jt, aga ka teaduse populariseerimine ja u\u0308ldisemad kultuurieesma\u0308rgid. Viimseid teenib CERNi kunstnikele mo\u0303eldud residentuur, mille tulemusi tutvustataksegi ko\u0303nealusel na\u0308itusel. Na\u0308ituse maailmaturneel, mis algas 2018. aastal, on Tallinn Liverpooli, Barcelona, Bru\u0308sseli, Taichungi (Taiwan) ja Nantes\u2019i ja\u0308rel kuues peatus."}, {"text_idx": "#000008", "text": "Kumule pole see esmakordne kogemus ko\u0303rgete energiate fu\u0308u\u0308sikaga rinda pista: tasub meenutada Ryoji Ikeda menukat na\u0308itust \u201eSupersu\u0308mmeetria\u201c aastatel 2015. ja 2016. Mis puutub antud na\u0308ituse pealkirja, siis su\u0308mmeetria u\u0308ldiselt ja murtud-rikutud su\u0308mmeetria sealhulgas on osakestefu\u0308u\u0308sikas, aga ka fu\u0308u\u0308sikas u\u0308ldisemalt vo\u0303imas ja universaalne to\u0308o\u0308vahend. Nende varal saab kirjeldada universumi va\u0308ga varase arengu\u00adstaadiumi protsesse, mille tulemusel moodustusid meile praegu tuntud va\u0308ljad-osakesed, aga ka selliseid na\u0308htusi tahkistes nagu ferromagnetism, u\u0308lijuhtivus, kristallisatsioon jms. See po\u0303hjendab ehk ka na\u0308ituse pealkirja enam, kui seda konkreetsetest eksponaatidest va\u0308lja saab lugeda."}, {"text_idx": "#000010", "text": "Keskkonnamure. Yu-Chen Wangi to\u0308o\u0308 \u201ePraegu ei suuda me seda veel to\u0303estada, aga me teame, et see on olemas\u201c pealkirjas kajastub motiveeriv usk, mis tiivustab paljusid teaduse eesliinil tegutsejaid. To\u0308o\u0308 ideeliseks la\u0308htepunktiks on seade, mis teeb na\u0308htavaks na\u0308htamatute osakeste ja\u0308ljed \u2013 mullikamber. U\u0308ks sellelaadne seade, Wilsoni udukamber, to\u0308o\u0308tab ka Tartu Ahhaa keskuses. Yu-Chen Wangi to\u0308o\u0308s integreeritakse kunstiliseks tervikuks mullikambri pildid, seadmete skitsid ja helid. Heiastuvad Hiina tus\u030cimaalid ja Leonardo da Vinci joonised."}, {"text_idx": "#000011", "text": "Yunchul Kimi kolmeosaline installatsioon \u201eKaskaad\u201c sisaldab tegelikult toimivat kosmilise kiirguse tekitatud mu\u0308u\u0308onite detektorit. Paraku ei to\u0308o\u0308tanud minu na\u0308ituse ku\u0308lastamise ajal installatsiooni kaks osa, kuid ega teadlasele selles midagi u\u0308llatavat ole. Installatsioon annab na\u0308itusel vahest ko\u0303ige paremini edasi moodsa fu\u0308u\u0308sika eksperimentaalseadmete suurejoonelise, aga ka salapa\u0308rase paatose. Lisamo\u0303o\u0303tme saavad installatsioonid nende to\u0308o\u0308jooniste-skitside esitamise to\u0303ttu saali seinal."}, {"text_idx": "#000012", "text": "Alan Bogana to\u0308o\u0308 \u201eIoniseeri, ioniseeri\u201c on konkreetsema fu\u0308u\u0308sikalise taustaga kui enamik teisi to\u0308id. Stsintillaatorid on materjalid, mis teevad na\u0308htavaks otseselt tajumatud osakestemaailma protsessid. Kiiretel stsintillaatoritel on na\u0308iteks ka rakendus meditsiinis, positronide emissiooni tomograafias \u2013 teema, kus koosto\u0308o\u0308s CERNiga tegutsevad ka Tartu fu\u0308u\u0308sikud. Pimeduses helendavad geomeetrilised objektid, mis on ja\u0308a\u0308dvustatud u\u0308hes Utrechti tehases videole, loovad omapa\u0308rase vaatajat lummava valguskehade maailma."}, {"text_idx": "#000013", "text": "Diann Baueri to\u0308o\u0308 \u201eSkalaarne vo\u0303nkumine\u201c pealkirjas sisalduvad ma\u0308rkso\u0303nad viitavad fu\u0308u\u0308sika tarvis va\u0308gagi tsentraalsele vo\u0303nkumiste kontseptsioonile, aga ka skalaarva\u0308ljadele, mille ainsa esindajana tunneme praegu 2012. aastal avastatud Higgsi bosonit. Kahelt ekraanilt vaataja peale paiskuv immersiivne ja intensiivne videoteos (ettevaatust, epileptikud!) tekitab tunnetusliku kaose, milline vo\u0303iks ehk vallata ka uurijat, kes pu\u0308u\u0308ab kvantmaailmas toimuvat meie igapa\u0308evase makroskoopilise kogemuse keelde to\u0303lkida. Teose u\u0308he allikana viitab autor fu\u0308u\u0308sikule ja teaduse popularisaatorile Carlo Rovellile, kelle aimeraamat \u201eAja kord\u201c on ka eesti keeles olemas."}, {"text_idx": "#000015", "text": "Julieta Aranda to\u0308o\u0308s \u201eVarastades omaenda laipa (alternatiivne tugipunkt to\u0303usuks pimedusse)\u201c on autorit rohkem kui spetsiifiline osakeste temaatika inspireerinud-ha\u0308irinud u\u0308ldisemad keskkonna- ja tehnoloogiaprobleemid u\u0308hiskonnas."}, {"text_idx": "#000016", "text": "Su\u0308gavam kunstivaade. Haroon Mirza algatatud kollektiivne stuudiopraktika esitab selle na\u0308ituse ehk ko\u0303ige su\u0308gavamale ja kaugemale mineva kunstivaate. Ulmelise tagasivaatena kaugest tulevikust, aastast 4250, pu\u0308stitatakse ku\u0308simus, millised on teaduse keele ehk matemaatika vo\u0303imalused ja piirid reaalsuse kirjeldamisel. Meenus kohe meil mo\u0303ned aastad tagasi linastunud ulmefilm \u201eSaabumine\u201c. Omaette ruumis asuv video-heliinstallatsioon on totaalne ja immersiivne \u2013 minge julgesti sinna ringi keskele!"}, {"text_idx": "#000017", "text": "Suzanne Treisteri \u201eKunstiajaloo holograafilise universumi teooria (Thutoah / Su\u0308gavama selgituse nooled)\u201c on kontseptuaalselt na\u0308ituse u\u0308ks po\u0303nevamaid ja sisukamaid teoseid, mis on to\u0303ukunud oletusest, et kunstnikud on pu\u0308u\u0308dnud la\u0308bi aegade tabada universumi holograafilist olemust. Holograafia\u00adprintsiip vajab ehk kiiret selgitust: see on hu\u0308potees, et kogu kaunis 3D-universum kirjeldub protsessina selle 2D-piirpinnal, nii nagu ka optilises hologrammis, samalaadselt ka kunstnike tekitatud kahemo\u0303o\u0303tmeliste kujutistega. See on ainus to\u0308o\u0308, mis selle artikli pealkirja o\u0303igustab \u2013 to\u0303si, akvarellipintslit ei ole hoidnud mitte kunstnik, vaid teda konsulteerinud teadlased."}, {"text_idx": "#000018", "text": "Kunstnike duo Semiconductor (Ruth Jarman ja Joe Gerhardt) on na\u0308itusel esindatud kahe to\u0308o\u0308ga. Videos \u201eVaade eikusagilt\u201c ko\u0303lavad konkreetse laborimiljo\u0308o\u0308 taustal teadlaste ha\u0308a\u0308led, et na\u0308htavat mo\u0303testada. To\u0308o\u0308 \u201eHALO 0,1 / 0,2 / 0,3\u201c poetiseerib teadusandmeid kui selliseid, pakkudes visuaalselt atraktiivseid vorme ja vo\u0303imalusi nende kuvamiseks."}, {"text_idx": "#000020", "text": "Maailm na\u0308ib olevat ta\u0308is juhuseid, kuid juhuse tellimise peale tekitamine polegi nii lihtne. U\u0308ks kvantmehaanika alustega tegelenud meestest John von Neumann u\u0308tles, et igau\u0308ks, kes pu\u0308u\u0308ab tekitada juhuslikke arve deterministlike vahenditega (nt konkreetse arvuti\u00adalgoritmiga), teeb pattu. Sellest va\u0308itest johtub ka James Bridle\u2019i teose pealkiri \u201ePatuseisund\u201c, kus juhuslikke arve genereeritakse keskkonnaseisundit registreerivate sensorite signaalide po\u0303hjal, s.t mu\u0308rast meie u\u0308mber. See vo\u0303iks meid von Neumanni viidatud patust pa\u0308a\u0308sta."}, {"text_idx": "#000021", "text": "Na\u0308itusega kaasneb u\u0308sna mahukas (17 lk) saalivihik, mis tutvustab ko\u0303ikide eksponaatide teaduslik-kunstilist kontseptuaalset tagamaad. Selle saab ka netist alla laadida. Kasulik vo\u0303ikski olla enne na\u0308itusele minekut pisut eelto\u0308o\u0308d teha, na\u0308iteks lisainfot otsida. Ja veel u\u0308ks soovitus: varuge ku\u0308lastamiseks aega. Na\u0308itusel on ku\u0308llaltki palju ajalist kunsti \u2013 videoid, mille vaatamine paratamatult aega vo\u0303tab. Ekspositsiooni toetab ka sisukas publikuprogramm, mis sisaldab ekskursioone na\u0308itusel, loenguid, performance\u2019eid, filme ja to\u0308o\u0308tubasid. Neidki maksab ta\u0308hele panna ja va\u0308isata."}]